CELEX: 32015R1201
Language: sk
Date: 2015-07-22 00:00:00
Title: Vykonávacie nariadenie Komisie (EÚ) 2015/1201 z 22. júla 2015, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh obnovuje schválenie účinnej látky fenhexamid a ktorým sa mení príloha k vykonávaciemu nariadeniu Komisie (EÚ) č. 540/2011 (Text s významom pre EHP)

23.7.2015   
            
            
               SK
            
            
               Úradný vestník Európskej únie
            
            
               L 195/37
            
         VYKONÁVACIE NARIADENIE KOMISIE (EÚ) 2015/1201
   z 22. júla 2015,
   ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh obnovuje schválenie účinnej látky fenhexamid a ktorým sa mení príloha k vykonávaciemu nariadeniu Komisie (EÚ) č. 540/2011
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 20 ods. 1,
   keďže:
   
               (1)
            
            
               Schválenie účinnej látky fenhexamid v zmysle časti A prílohy k vykonávaciemu nariadeniu Komisie (EÚ) č. 540/2011 (2) platí do 31. decembra 2015.
            
         
               (2)
            
            
               Žiadosť o obnovenie zaradenia účinnej látky fenhexamid do prílohy I k smernici Rady 91/414/EHS (3) bola predložená v súlade s článkom 4 nariadenia Komisie (EÚ) č. 1141/2010 (4) v rámci lehoty stanovenej v uvedenom článku.
            
         
               (3)
            
            
               Žiadateľ predložil doplňujúcu dokumentáciu v súlade s článkom 9 nariadenia (EÚ) č. 1141/2010. Spravodajský členský štát skonštatoval, že žiadosť je úplná.
            
         
               (4)
            
            
               Spravodajský členský štát pripravil správu z hodnotenia obnoveného zaradenia na základe konzultácie so spoluspravodajským členským štátom a 30. apríla 2013 ju predložil Európskemu úradu pre bezpečnosť potravín (ďalej len „úrad“) a Komisii.
            
         
               (5)
            
            
               Úrad postúpil správu z hodnotenia obnoveného zaradenia žiadateľovi a členským štátom na pripomienkovanie a prijaté pripomienky postúpil Komisii. Úrad takisto sprístupnil doplňujúcu súhrnnú dokumentáciu verejnosti.
            
         
               (6)
            
            
               Úrad oznámil 30. júna 2014 Komisii svoj záver (5) o tom, či možno očakávať, že fenhexamid spĺňa kritériá schválenia stanovené v článku 4 nariadenia (ES) č. 1107/2009. Komisia predložila 27. januára 2015 návrh revíznej správy o fenhexamide Stálemu výboru pre rastliny, zvieratá, potraviny a krmivá.
            
         
               (7)
            
            
               V prípade jedného alebo viacerých reprezentatívnych použití minimálne jedného prípravku na ochranu rastlín s obsahom danej účinnej látky sa dospelo k záveru, že kritériá schválenia uvedené v článku 4 sú splnené. Uvedené kritériá schválenia sa preto považujú za splnené.
            
         
               (8)
            
            
               Preto je vhodné obnoviť schválenie fenhexamidu.
            
         
               (9)
            
            
               V súlade s článkom 20 ods. 3 nariadenia (ES) č. 1107/2009 v spojení s jeho článkom 13 ods. 4 by sa príloha k vykonávaciemu nariadeniu (EÚ) č. 540/2011 mala zodpovedajúcim spôsobom zmeniť.
            
         
               (10)
            
            
               Toto nariadenie by sa malo uplatňovať odo dňa nasledujúceho po dni uplynutia platnosti schválenia účinnej látky fenhexamid uvedeného v odôvodnení 1.
            
         
               (11)
            
            
               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO NARIADENIE:
   Článok 1
   Obnovenie schválenia účinnej látky
   Schválenie účinnej látky fenhexamid špecifikovanej v prílohe I sa obnovuje za podmienok stanovených v danej prílohe.
   Článok 2
   Zmeny vykonávacieho nariadenia (EÚ) č. 540/2011
   Príloha k vykonávaciemu nariadeniu (EÚ) č. 540/2011 sa mení v súlade s prílohou II k tomuto nariadeniu.
   Článok 3
   Nadobudnutie účinnosti a dátum uplatňovania
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Uplatňuje sa od 1. januára 2016.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 22. júla 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 309, 24.11.2009, s. 1.
   
      (2)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).
   
      (3)  Smernica Rady 91/414/EHS z 15. júla 1991 o uvádzaní prípravkov na ochranu rastlín na trh (Ú. v. ES L 230, 19.8.1991, s. 1).
   
      (4)  Nariadenie Komisie (EÚ) č. 1141/2010 zo 7. decembra 2010, ktorým sa ustanovuje postup na obnovenie zaradenia druhej skupiny účinných látok do prílohy I k smernici Rady 91/414/EHS a vytvára zoznam takýchto látok (Ú. v. EÚ L 322, 8.12.2010, s. 10).
   
      (5)  Vestník EFSA (EFSA Journal) (2014) 12(7):3744. K dispozícii online: www.efsa.europa.eu.
   
      PRÍLOHA I
      
                  Všeobecný názov, identifikačné čísla
               
               
                  Názov IUPAC
               
               
                  Čistota (1)
                  
               
               
                  Dátum schválenia
               
               
                  Schválenie platí do
               
               
                  Osobitné ustanovenia
               
            
                  Fenhexamid
                  CAS č. 126833-17-8
                  CIPAC č. 603
               
               
                  N-(2,3-dichlór-4-hydroxyfenyl)-1-metylcyklohexán-1-karboxamid
               
               
                  ≥ 975 g/kg
                  Táto relevantná nečistota nesmie prekročiť určitú prahovú hodnotu v technickom materiáli:
                  
                              —
                           
                           
                              toluén max. 1 g/kg,
                           
                        
                              —
                           
                           
                              4-amino-2,3-dichlórfenol: max. 3 g/kg.
                           
                        
               
                  1. január 2016
               
               
                  31. decembra 2030
               
               
                  Pri vykonávaní jednotných zásad uvedených v článku 29 ods. 6 nariadenia (ES) č. 1107/2009 sa zohľadňujú závery revíznej správy týkajúcej sa fenhexamidu, a najmä jej dodatky I a II.
                  Pri tomto celkovom hodnotení musia členské štáty venovať osobitnú pozornosť:
                  
                              —
                           
                           
                              ochrane prevádzkovateľov počas ručných operácií s poľnými plodinami,
                           
                        
                              —
                           
                           
                              ochrane pracovníkov vracajúcich sa k plodinám ošetreným v interiéri,
                           
                        
                              —
                           
                           
                              riziku pre vodné organizmy,
                           
                        
                              —
                           
                           
                              dlhodobému riziku pre cicavce pri použití na poli.
                           
                        V podmienkach používania musia byť v náležitom prípade uvedené opatrenia na zmiernenie rizika.
               
            
         (1)  Ďalšie podrobnosti o identite a špecifikácii účinnej látky sú uvedené v revíznej správe.
   
   
      PRÍLOHA II
      Príloha k vykonávaciemu nariadeniu (EÚ) č. 540/2011 sa mení takto:
      
                  1.
               
               
                  v časti A sa položka 13 týkajúca sa fenhexamidu vypúšťa;
               
            
                  2.
               
               
                  v časti B sa dopĺňa tento zápis:
                  
                               
                           
                           
                              Všeobecný názov, identifikačné čísla
                           
                           
                              Názov IUPAC
                           
                           
                              Čistota (1)
                              
                           
                           
                              Dátum schválenia
                           
                           
                              Schválenie platí do
                           
                           
                              Osobitné ustanovenia
                           
                        
                              „85
                           
                           
                              fenhexamid
                              CAS č. 126833-17-8
                              CIPAC č. 603
                           
                           
                              N-(2,3-dichlór-4-hydroxyfenyl)-1-metylcyklohexán-1-karboxamid
                           
                           
                              ≥ 975 g/kg
                              Táto relevantná nečistota nesmie prekročiť určitú prahovú hodnotu v technickom materiáli:
                              
                                          —
                                       
                                       
                                          toluén max. 1 g/kg,
                                       
                                    
                                          —
                                       
                                       
                                          4-amino-2,3-dichlórfenol: max. 3 g/kg.
                                       
                                    
                           
                              1. január 2016
                           
                           
                              31. decembra 2030
                           
                           
                              Pri vykonávaní jednotných zásad uvedených v článku 29 ods. 6 nariadenia (ES) č. 1107/2009 sa zohľadňujú závery revíznej správy týkajúcej sa fenhexamidu, a najmä jej dodatky I a II.
                              Pri tomto celkovom hodnotení musia členské štáty venovať osobitnú pozornosť:
                              
                                          —
                                       
                                       
                                          ochrane prevádzkovateľov počas ručných operácií s poľnými plodinami,
                                       
                                    
                                          —
                                       
                                       
                                          ochrane pracovníkov vracajúcich sa k plodinám ošetreným v interiéri,
                                       
                                    
                                          —
                                       
                                       
                                          riziku pre vodné organizmy,
                                       
                                    
                                          —
                                       
                                       
                                          dlhodobému riziku pre cicavce pri použití na poli.
                                       
                                    V podmienkach používania musia byť v náležitom prípade uvedené opatrenia na zmiernenie rizika.“
                           
                        
            
         (1)  Ďalšie podrobnosti o identite a špecifikácii účinnej látky sú uvedené v revíznej správe.